พ็อกเก็ตมอนสเตอร์ แอดวานซ์ เจเนอเรชัน

โปเกมอน แอดวานซ์ เจเนอเรชัน () เป็นภาพยนตร์อนิเมะซีรีส์โปเกมอนลำดับที่ 2 เป็นภาคต่อจาก พ็อกเก็ตมอนสเตอร์ (อนิเมะภาคแรก) ออกอากาศครั้งแรกในประเทศญี่ปุ่นเมื่อวันที่ 21 พฤศจิกายน ค.ศ. 2002 และจบชุดลงไปเมื่อวันที่ 14 กันยายน ค.ศ. 2006 รวมจำนวนตอนที่ออกอากาศเป็น 192 ตอน

เมื่อมีการนำโปเกมอนซีรีส์แอดวานซ์ เจเนอเรชันมาพากย์เสียงเป็นภาษาอังกฤษและภาษาอื่น ๆ ได้มีการแบ่งออกเป็น 4 ซีซั่นย่อย ๆ คือ

Pokémon: Advanced (ตอนที่ 277 (AG001) - ตอนที่ 316 (AG040))
Pokémon: Advanced Challenge (ตอนที่ 317 (AG041) - ตอนที่ 368 (AG092))
Pokémon: Advanced Battle (ตอนที่ 369 (AG093) - ตอนที่ 421 (AG145))
Pokémon: Battle Frontier (ตอนที่ 422 (AG146) - ตอนที่ 469 (AG192))

จุดสำคัญ 
โปเกมอน แอดวานซ์ เจเนอเรชัน เป็นซีรีส์ใหม่ที่นำมาจากเกม โปเกมอน รูบี้ และ แซฟไฟร์ และเป็นจุดเริ่มต้นของซีรีส์ที่น่าประหลาดใจแก่ผู้คนมากมาย เพราะว่าเขตภูมิภาคทั้งสามเขตที่พวกซาโตชิเดินทางมานั้นนับรวมกันเป็นซีรีส์เดียว ซึ่งในระหว่างการเดินทางนั้นพวกซาโตชิจะต้องต่อสู้กับแก๊งที่มีอิทธิพลประจำเขตโฮเอน คือ แก๊งแม็กม่า และ แก๊งอควา

ในซีรีส์นี้ คาสึมิไม่ได้ร่วมเดินทางกับซาโตชิแล้ว หลังจากที่ร่วมทีมกับซาโตชิต่อเนื่องเป็นเวลานานในซีรีส์แรก และมีตัวละครหลักตัวใหม่คือ ฮารุกะ ผู้ฝึกโปเกมอนมือใหม่ที่ในตอนแรกนั้นเพียงแค่ต้องการออกเดินทาง เธอมาจากเมืองโทกะ ในที่สุดเธอได้รู้จักกับการประกวดโปเกมอนและประกาศตนว่าเป็น โปเกมอน โคออดิเนเตอร์ หรือผู้ที่นำโปเกมอนลงประกวดโปเกมอน ตัวละครใหม่อีกตัวคือ มาซาโตะ น้องชายของฮารุกะ ที่ร่วมเดินกับไปกับซาโตชิด้วย เขาคอยช่วยพวกซาโตชิค้นหาเส้นทางการเดินโดยใช้เครื่องโปเกนาวี มาซาโตะไม่มีโปเกมอนเป็นของตัวเองเพราะเขายังเด็กเกินไป และตัวละครอีกคนคือ ทาเคชิ เพื่อนของซาโตชิที่เคยคอยให้คำแนะนำอย่างใกล้ชิดมาตั้งแต่ตอนแรก ๆ ของเรื่อง ได้กลับมาร่วมทีมอีกครั้งในช่วงเริ่มต้นซีรีส์ ส่วนคาสึมิเองนั้นได้ปรากฏตัวในซีรีส์นี้แค่ 2 ครั้ง เท่านั้นโดยคาสึมิปรากฏด้วยเสื้อผ้าชุดใหม่

อีกหนึ่งสิ่งที่เปลี่ยนไปคือชุดเสื้อผ้าใหม่ของซาโตชิและทาเคชิ โดยซาโตชิจะไม่ได้สวมหมวกใบเก่าที่เขาอุตส่าห์ส่งโปสการ์ดกว่า 1 ล้านฉบับเพื่อชิงโชคจนได้มาแล้ว แต่กลับเปลี่ยนเป็นชุดใหม่ทั้งตัว 

ซีรีส์แอดวานซ์ เจเนอเรชันยังมีความเปลี่ยนแปลงอีกอย่างหนึ่งจากซีรีส์แรก กล่าวคือ ระหว่างที่ซาโตชิและเพื่อน ๆ เดินทางอยู่ในเขตคันโตและโจโตอยู่นั้น ซาโตชิได้พบและเป็นเจ้าของโปเกมอนเริ่มต้นครบทั้ง 3 รูปแบบ คือ พืช น้ำ และไฟ แต่ในซีรีส์นี้ ซาโตชิได้เป็นเจ้าของโปเกมอนเริ่มต้นเพียงตัวเดียวคือ คิโมริ ซึ่งเป็นโปเกมอนรูปแบบพืชเพียงตัวเดียวเท่านั้น นอกจากนี้ เมื่อเริ่มต้นเดินทางในเขตโฮเอ็น ซาโตชิฝากโปเกมอนทุกตัวไว้กับศาสตราจารย์ออคิดส์ ยกเว้นพิกะจูเพียงตัวเดียว ซึ่งแตกต่างจากตอนเริ่มต้นเดินทางไปตามหมู่เกาะออเร้นจ์และเขตโจโต และซีรีส์นี้ยังเป็นซีรีส์เดียวที่ซาโตชิจะไม่ได้พบตัวละครที่เป็นคู่แข่งเลย

ตัวละคร

ตัวละครหลัก 
 ซาโตชิ (サトシ)
 พิคาชู (ピカチュウ)
 ทาเคชิ (タケシ) 
 ฮารุกะ (ハルカ)
 มาซาโตะ (マサト)

ตัวละครเสริม 
 คาสึมิ (カスミ)
 โทเงชิก (トゲチック)
 เค็นจิ (ケンジ)

แก๊งร็อคเก็ตทั้งสาม 
 มุซาชิ (ムサシ)
 โคจิโร่ (コジロウ)
 เนียส (ニャース)
 โซนานส์ (ソーナンス)
 ชิรีน (チリーン)
 มาเนเน (マネネ)

ปฏิปักษ์

แก๊งแม็กม่า 
 มาสึบูสะ (マツブサ)
 โฮมูระ (ホムラ)
 บันไน (バンナイ)

แก๊งอควา 
 อาโอคิริ (アオギリ)
 อิซุมิ (イズミ)

แก๊งร็อคเก็ตคู่หู 
 ยามาโตะ (ヤマト)
 โคซาบุโร่ (コサブロウ)

รายชื่อตอนในโปเกมอน แอดวานซ์ เจเนอเรชัน

เพลงประกอบ 
เพลงโอเพนนิ่ง
 เพลง Adobansu Adobenchā ร้องโดย GARDEN (ตอนที่ 1-69) (69 ตอน)
 เพลง Charenjā!! ร้องโดย Rica Matsumoto (ตอนที่ 70-103) (34 ตอน)
 เพลง Pokémon Shinfonikku Medorē ร้องโดย Hirokazu Tanaka and Kazumi Mitome (ตอนที่ 104-133) (30 ตอน)
 เพลง Batoru Furontia ร้องโดย Akina Takaya (ตอนที่ 134-164) (31 ตอน)
 เพลง Supāto! ร้องโดย Rica Matsumoto (ตอนที่ 165-191) (27 ตอน)
เพลงเอนดิ้ง
 เพลง Soko ni Sora ga Aru Kara ร้องโดย Toshiko Ezaki (ตอนที่ 1-18 / 45-51) (25 ตอน)
 เพลง Poruka O Doruka ร้องโดย Inuko Inuyama and Norusoru Gasshōdan (ตอนที่ 19-44) (26 ตอน)
 เพลง Sumairu ร้องโดย Toshiko Ezaki (ตอนที่ 52-82 / 92-98) (38 ตอน)
 เพลง Ippai Samā! ร้องโดย Naomi Onmura and the Himawari Choir (ตอนที่ 83-91) (9 ตอน)
 เพลง GLORY DAY ~Kagayaku Sono Hi~ ร้องโดย GARDEN (ตอนที่ 99-132 / 149-170) (56 ตอน)
 เพลง Pokémon Kazoeuta ร้องโดย Shougo Toda (ตอนที่ 133-148) (6 ตอน)
 เพลง Watashi, Makenai! ~Haruka no Tēma~ ร้องโดย KAORI (ตอนที่ 171-190) (20 ตอน)

แหล่งข้อมูลอื่น 
 Advanced Generation series in Bulbapedia

โปเกมอนฉบับอนิเมะ
อนิเมะที่ออกฉายในปี พ.ศ. 2545